
Hannah-Wyn Selwood
	Cynllun Gweithgaredd

	Gweithgaredd:
Byddwn yn mynd i barc natur leol ac yn cerdded i fyny. Byddwn yn cerdded rownd y parc natur a bydd y plant yn cael dewis pethau naturiol i roi yn ei basgedi bach i fynd yn ôl i’r feithrinfa i ddefnyddio ar gyfer crefft.

	Nifer o blant:
Bydd y dosbarth cyfan yn cymryd rhan yn y gweithgaredd, sef 11 o blant. 


	Oed y plant:
Mae y gweithgaredd yn addas ar gyfer plant rhwng tair a phedair oed.
	Nifer o oedolion:
Bydd tri oedolyn yn mynd i lawn i’r parc natur. Er mwyn cefnogi y gymhareb o blentyn i oedolion cyfreithiol, yn dilyn awgrymiadau Llywodraeth Cymru, 2018, bydd eisiau dau oedolyn ar gyfer y gweithgaredd oherwydd mae yna 11 o blant rhwng tair a phedair oed, gan ei fod yn awgrymu cymhareb o un aelod o staff i wyth o blant tair i bedair oed. Ond, gan ein bod yn cerdded i fyny i’r parc natur fyddwn yn ychwanegu un oedolyn arall er mwyn sicrhau diogelwch y plant a hefyd bydd yn rhoi mwy o ryddid iddyn nhw wrth gyrraedd.


	Lleoliad:
Bydd y gweithgaredd yn cychwyn yn y feithrinfa ble fyddwn yn cerdded i lan i’r parc natur leol ble fydd y prif weithgaredd yn digwydd.
	Amser paratoi:
Byddwn yn cymryd 30 munud i baratoi. 

	Amser gweithgaredd:
Bydd y gweithgaredd yn para am tua dwy awr. 

	Adnoddau:
Bydd eisiau basgedi ar gyfer y plant i gasglu pethau wrth fynd i’r parc natur, siacedi adlewyrchol gan fyddwn yn cerdded i lan i’r parc natur. Bydd hefyd eisiau sicrhau bod digon o baent, papur, lliwiau, glud, siswrn diogel a phethau crefft bydd y plant yn mwynhau defnyddio.

	Amcan/ion y weithgaredd:
Rwy’n rhagweld bydd y plant yn cael cyfle i ware yn rhydd i ddefnyddio ei sgiliau motor manwl a bras. Bydd hefyd ganddyn nhw y cyfle i symud yn rhydd ac i redeg rownd. Bydd y gweithgaredd yn rhoi cyfle iddyn nhw i adnabod sut i ymateb i broblem yn unigol gan fyddwn yn rhoi cyfarwyddiadau am beth sydd angen casglu ar y dechrau ac wedyn mae ganddyn nhw gyfle i edrych yn unigol. Bydd hyn hefyd yn gwella ei sgiliau creadigedd nhw gan fod nhw yn cael y cyfle i ddewis beth bynnag maen nhw eisiau pan lan yn y parc natur i gasglu a dod yn ôl efo’n nhw i’r feithrinfa i greu pethau gyda nhw.

	Cysylltiadau â deilliannau:
Gan fod y grŵp o blant fydd yn gwneud y gweithgaredd yn tair a phedair oed maent yn dilyn y cyfnod sylfaen. Mae yna gysylltiadau â deilliannau y cwricwlwm y Cyfnod Sylfaen yng Nghymru, yn ôl Llywodraeth Cymru (2015) rhai o’r meysydd dysgu statudol y Cyfnod Sylfaen sydd yn cael ei nodi, ac rwyf yn teimlo ei fod yn gysylltiedig at y gweithgaredd yw datblygiad creadigol, datblygiad corfforol, sgiliau iaith, llythrennedd a chyfathrebu, gwybodaeth a dealltwriaeth o’r byd yn ogystal â datblygu’r Gymraeg. Mae y rhain yn cysylltu â’r deilliannau oherwydd bydd y plant yn datblygu yn greadigol gan ei fod yn cael ei adael i wneud beth maen nhw eisiau a mynd ati i gasglu beth maent eisiau hefyd. Bydd yn datblygu yn gorfforol wrth gerdded i lan i’r parc natur, hyd yn oed dydy e ddim yn bell iawn, fe fydden nhw dal yn cerdded a defnyddio ei chyhyrau bydd y plant yn cyfathrebu pan lan y parc natur efo ei gilydd ac fe fydden nhw yn gneud hyn trwy yr iaith Gymraeg.

	Gwahaniaethu:
Mae yn holl bwysig i beidio rhannu y dosbarth i mewn i grwpiau i ymwneud ag ei gallu academaidd pan o fewn y dosbarth. Mae pob plentyn yn gweithio yn wahanol o fewn y dosbarth a thu allan felly mae yn bwysig peidio gwahaniaethu a rhoi i mewn i grwpiau yn ymwneud ag eu gallu.

	Iechyd a diogelwch:
Bydd yna restr o’r plant am y gofrestr i sicrhau bod pawb yna yn ddiogel, a fydd pob aelod o staff sydd yn mynd yn ymwybodol o unrhyw alergeddau y plant. Byddwn yn mynd a chit cymorth cyntaf efo ni i fyny i’r parc natur ac mae pob aelod o staff wedi derbyn ei thystysgrif cymorth cyntaf. Byddwn wedi gwneud asesiad risg cyn mynd ac ar y dydd bydd un aelod o staff yn gwirio a gwneud yn siŵr nid oes unrhyw risgiau wedi cyrraedd a bod yr ardal yn ddiogel.

	Rôl yr oedolyn/oedolion:
Rôl yr ymarferwyr yn y sefyllfa yma yw sicrhau bod yr adnoddau yn barod i fynd i lan i’r parc natur yn cynnwys y basgedi fydd y plant yn ei ddefnyddio. Bydd hefyd eisiau mynd allan i wneud yn siŵr bod yr amgylchedd yn ddiogel ar gyfer y plant. Bydd eisiau hefyd iddyn nhw esbonio beth fydd yn digwydd yn y gweithgaredd a beth sydd eisiau iddyn nhw wneud yn cynnwys iechyd a diogelwch nhw felly bydd eisiau trafod y rheolau am beth i beidio â chyffwrdd a mynd yn agos i. Ni fydd yr ymarferydd yn arwain y sesiwn dim ond yn cefnogi y plant os maent yn gofyn. Bydd yn tynnu lluniau o’r plant a hefyd yn ei arsylwi bach.

	Y weithgaredd:
Byddwn yn cerdded i fyny i’r parc natur leol ar ôl gwneud y gofrestr a mynd trwy’r rheolau am gerdded i fyny a beth fyddwn yn gwneud yn y parc natur. Wedyn, fe fyddwn yn cerdded rownd y parc natur ar y llwybr sydd yn cylchu llyn mawr ac ar hyd y llwybr bydd y plant yn cael dewis pethau i roi yn ei basgedi bach. Bydd yr ymarferwyr yn nodi ar y dechrau nid oes hawl ganddyn nhw i bigo blodau sydd dal yn y pridd oherwydd o dan y Ddeddf Bywyd Gwyllt a Chefn Gwlad (1981) yn ei nodi ei fod yn anghyfreithlon i ddadwreiddio unrhyw blanhigyn gwyllt heb ganiatâd y tirfeddiannwr neu ddeiliad ym Mhrydain. Bydd yn casglu pethau fel dail, cerrig a brigau bach. Bydd y plant yn casglu y pethau yn unigol heb gymorth yr ymarferwyr felly ei ddewis nhw yn hollol. Wedyn ar ôl gorffen y daith byddwn yn mynd yn ôl i y feithrinfa ac yn gosod y pethau mae y plant wedi casglu ar hyd y ford hir sydd allan yn y gardd a bydd yna baent, glud, papur, gliter, a phethau crefft iddyn nhw gael defnyddio i addurno y pethau maent wedi casglu neu greu llun yn defnyddio nhw.

	GWEITHGAREDD
	Sut fydd plant cael BUDD o’r weithgaredd?
	Peryglon (risgiau) posib
	Pwy sydd mewn perygl (risg)?
	RHAGOFALAU ar waith i leihau'r risg o anaf

	Graddfa Risg: Isel/Canolig/ Uchel

	Cerdded lan i’r parc natur ac yn ôl
	Yn gallu defnyddio sgiliau echddygol bras wrth gerdded i fyny efo bach o inclein felly bydd yn cryfhau ei chyhyrau yn y coesau. Bydd y plant hefyd yn gwella ei sgiliau synnwyr cyfeiriad bach.
	Gall plentyn cwympo wrth gerdded i fyny at y parc natur yn achosi briwiau neu gleisiau, esgyrn wedi torri neu ysigiadau ‘sprains’. Gall plentyn peidio gwrando a rhedeg bant.
	Plant/
Oedolion
	· Bydd oedolyn yn mynd i arsylwi cyflwr y palmant bydd y plant yn cerdded arno i weld ac os yw yn ddiogel.
· Bydd oedolyn yn mynd trwy reolau diogelwch cyn dechrau cerdded i fyny ac yn gwneud yn siŵr fod pawb yn deall.
· Bydd pob plentyn yn gwisgo siaced adlewyrchu felly yn gallu gweld pob plentyn yn glir.
	Isel

	Pigo pethau naturiol i fynd yn y basgedi 
	Bydd y plant yn rhydd i fynd i archwilio yn y parc natur ac yn casglu y pethau maent yn hoffi.  Gallent ddefnyddio ei ddychymyg wrth fynd rownd y parc yn casglu y pethau yn ei basgedi ac yn cyfathrebu a chymharu efo ei ffrindiau.
	Gall plentyn pigo darn o fwd i fyny a rhoi yn ei cheg, gall hyn gwneud i’r plentyn yn sâl.
Gall plentyn tynnu blodyn sydd wedi gwreiddio yn y ddaear, sydd yn anghyfreithlon i wneud yn y wlad yma. 
Mae yna risg o roi pryfed yn ei cheg bydd yn achosi iddyn mynd yn sâl.
	Plant / Oedolion
	· Bydd eisiau esbonio cyn gadael y feithrinfa am beth sydd hawl pigo i roi yn y basgedi, a bydd hefyd eisiau esbonio y rheolau eto wrth gyrraedd y parc natur i atgoffa nhw. 
· Bydd eisiau sicrhau gwneud yn glir nid oes hawl i unrhyw blentyn rhoi un rhywbeth yn ei cheg heblaw am wrth gael amser byrbryd.
· Gwneud yn glir nid oes hawl i ni dorri unrhyw flodau sydd wedi gwreiddio i’r ddaear.
	Isel

	Cerdded rhownd y llyn ar y llwybr 
	Bydd y plant yn gweld ac yn dysgu am natur a gallan weld y llyn yn agos.
	Gall plentyn cwympo yn agos at y llyn neu mewn y llyn a boddi.
	Plant / Oedolion
	· Mae yn bwysig i gadw pawb ar y llwybr sydd wedi creu, er mwyn sicrhau nid yw unrhywun yn mynd bant o’r llwybr er mwyn sicrhau ni fydd unrhywun yn cwympo yn agos at y dŵr.
· Rhaid gwneud yn glir at y plant nid oes hawl iddyn nhw gerdded unrhywle heblaw am y llwybr gan ei fod yn beryglus.
	Isel 

	Chwarae yn mwd a’r pridd.
	Mae y gweithgaredd yn cefnogi ymwybyddiaeth synhwyraidd pan maent yn cyffwrdd ac yn chwarae efo. Wrth chwarae efo y mwd a’r pridd mae yn rhoi cyfle i’r plant i ddatblygu gwybodaeth a sgiliau sydd yn gysylltiedig efo cymysgu deunyddiau gwahanol, a mowldio.
	Petai bydd y plant yn bwyta llawer o’r mwd/ pridd, fe fydd hyn yn gallu achosi i’r plant i fod yn sâl iawn.
	Plant / Oedolion
	· Dim hawl rhoi un rhywbeth yn ei cheg.
· Oedolyn yn edrych rownd yr ardal maent yn chwarae am unrhyw faw anifeiliaid.
· Rhaid i bawb golchi dwylo yn drylwyr ar ddiwedd y gweithgaredd.
	Isel 

	Cerdded yn yr awyr agored 
	Bydd y plant yn cael y cyfle i fwynhau bod allan yn yr awyr agored a dysgu am natur. Bydd y plant yn gallu archwilio yn y goedwig.
	Gallu bwrw glaw bach neu yn ddrwm a gall y plant gwlychu a bod yn oer.
Gall y tywydd bod yn heulog ac os nad oes y rhagofalon cywir yn cael ei ddilyn mae yna risg bod y plant yn gallu llosgi.
	Plant / Oedolion
	· Rhaid mynd a dillad addas ac esgidiau. Os mae yn bwrw glaw rhaid sicrhau bod gan y plant dillad gwrth-ddŵr er mwyn gwneud yn siŵr nid ydynt yn gwlychu. Felly bydd angen esgidiau glaw hefyd.
· Os mae y tywydd yn dwym ac mae yr haul yn disgleirio, fe fydd eisiau sicrhau bod y plant yn gwisgo eli haul er mwyn osgoi llosgi ei chroen.
	Isel 

	Gwneud crefft
	Bydd y plant yn defnyddio sgiliau creadigol wrth ddefnyddio yr adnoddau maent wedi casglu.
	Gall y plant rhoi yr adnoddau fel y glud a’r pethau crefft yn ei cheg sydd yn wenwynig a gall tagu ar rywbeth os mae yn cael ei rhoi yn y geg.
	Plant 
	· Mae yn bwysig i ddefnyddio y glud sydd yn addas ar gyfer plant bach heb y pethau gwenwynig ynddo.
· Rhaid i oedolyn goruchwylio ar bob amser, a sicrhau nid yw unrhywun yn rhoi un rhywbeth yn ei cheg i osgoi tagu.
	Isel 






Archwiliad Amgylcheddol
	Mater / Nodwedd amgylcheddol 

	Niwed allai ddigwydd

	Sut i leihau y effaith negyddol  
	Adnoddau sydd angen 

	Pwy sy’n gyfrifol


	Y plant yn casglu pethau naturiol 
	Gall y plant tynnu pethau bant o’r coed yn hytrach na phigo y pethau sydd wedi cwympo i’r llawr yn barod a gall hefyd torri blodau o’r gwreiddiau ac wedyn gall y planhigyn wedyn marw. Mae pigo blodyn o’r ddaear yn anghyfreithlon yn y wlad yma.
	Siarad efo’r plant ac yn awgrymu i beidio tynnu pethau sydd ar y coed yn barod, yn lle gwneud hyn yn pigo pethau sydd wedi cwympo ar y llawr yn barod.
	Basgedi.
	Yr oedolion a’r plant.

	Amser bwyta byrbryd pan yn y parc natur

	Gall y sbwriel o’r pecynnu llygru’r amgylchedd ac achosi niwed i’r bywyd naturiol sydd yn byw yna os mae y sbwriel yn cael ei adael tu ôl yn y parc natur, yn hytrach na chael ei osod yn y bin.
	Mae yn holl bwysig i gofio rhoi pob darn o sbwriel mewn i’r bin sbwriel er mwyn osgoi llygru’r amgylchedd.
	Bin sbwriel.
	Yr oedolion a’r plant.

	Dod o hyd i pryfed 
	Gall y plant lladd pethau byw gan ei fod mor fach.
	Cael sgwrs efo’r plant i atgoffa nhw i fod yn garedig at y pethau byw maent yn darganfod, a pheidio pigo popeth maent yn darganfod.
	Dim byd. 
	Yr oedolion a’r plant.

	Cadw y llyn yn glân.

	Gall sbwriel mynd i mewn i’r dŵr ac yn achosi i lygru neu os mae unrhyw un o’r plant yn rhoi un rhywbeth brwnt o’i basgedi i mewn i’r llyn ac yn achosi i fod yn frwnt.
	Er mwyn lleihau y siawns o hyn ddigwydd rhaid siarad a chael sgwrs efo’r plant yn nodi does dim byd yn cael ei rhoi mewn i’r dŵr yn enwedig unrhyw sbwriel, mae y sbwriel yn mynd i mewn i’r bag sbwriel.
	Bag sbwriel.
	Yr oedolion a’r plant.



Elfen 4
Roedd y profiad a ddarparwyd yn y rhan gyntaf o’r portffolio yn ymwneud â phlant yn chwarae mewn amgylchedd parc natur yn dysgu yn y tu allan. Roedd y cynllun wedi cael ei chreu er mwyn cynnal gweithgaredd oedd o dan arweiniad plentyn yn bennaf. Mae y darn yma yn beirniadu ac yn adfyfyrio rhan un o’r portffolio. 
Dysgu tu allan 
Mae dysgu tu allan wedi cael ei hatodi gan Quibell, Charlton & Law (2017) bod plant sydd yn dysgu yn y tu allan ac mewn ysgolion natur yn cynyddu eu cyrhaeddiad yn ei ddarllen a mathemateg yn ogystal ag ysgrifennu yn sylweddol fwy na y plant sydd yn dysgu o fewn y dosbarth yn ddyddiol. Yn cefnogi hyn yn bellach, nodir T.Gill (2021) bod ymchwil yn dangos iddi fod dysgu tu allan yn gwella hyder plant, yn ei helpu gyda sgiliau cymdeithasol, sgiliau cyfathrebu, cymhelliant, sgiliau corfforol a gwybodaeth a dealltwriaeth. Yn amlwg daw y ffactorau yma fel pethau positif am ddysgu yn y tu allan, ac yn debyg, nodir Llywodraeth yr Alban (dim dyddiad) bod amgylcheddau awyr agored yn gweithredu fel ysgogiad cyfoethog ar gyfer meddwl yn greadigol a dysgu. Mae hyn wedyn yn rhoi y cyfle i blant i allu mynd i herio, ymholi, meddwl yn feirniadol a hefyd i fyfyrio yn well. Mae blog Early Years Resources (2016) yn credu yn gryf bod dysgu tu allan yn dod yn fudd i blant wrth ddweud “the benefits of learning outside the classroom are endless”. Awgrymir bod dysgu tu allan yn annog ffordd o fyw iach, yn annog annibyniaeth y plentyn a hefyd yn gwneud iddyn nhw i werthfawrogi natur. Peth arall credir ar y blog yma, sydd yn cefnogi pob pwynt rwyf wedi sôn am yn barod yw ei fod yn datblygu sgiliau cymdeithasol y plentyn. Yn yr un modd mae Froebel (a ddyfynnwyd yn Weir, dim dyddiad) yn credu bod plant yn gwella trwy fod yn yr awyr iach gan ei fod yn cynyddu mwynhad, lles emosiynol ac yn holl bwysig wrth fuddio i blant. Diffiniad gan Froebel wrth yr un wefan gan Katrina Weir, dim dyddiad yw “Play is a child’s work”. Fe wnes i benderfynu gwneud gweithgaredd yn y tu allan gan wnes i ymchwilio cyn penderfynu am ba weithgaredd oeddwn eisiau gwneud ac yn gweld yr holl fuddion oedd yn dod efo bod yn y tu allan dyma pam fe wnes i anelu i fod yn y tu allan. Mae Learning in the Leaves, 2019, yn nodi bod coedwig yn lleoliad da ar gyfer dysgu yn holistaidd oherwydd mae yna ystod eang o bethau sydd yn gallu cael ei threfnu ar gyfer ddatblygu pob maes o fewn y plentyn. Wrth fynd a’r plant i lan at y parc natur, mae yna lawer o le iddyn nhw i ddefnyddio ei ddychymyg ac i ddysgu amdano. Mae yn lleoliad iddyn nhw i fod yn rhydd a hefyd yn ymarferol, mae theori Vygotsky yn cefnogi hyn gan nodir ar wefan Reviseeasy.com, (2016). bod Vygotsky yn credu bod plant yn dysgu trwy ryngweithio cymdeithasol ag eraill yn ddysgwyr gweithredol sydd yn elwa o unrhyw brofiadau sydd yn ymarferol.
Darganfod deunyddiau naturiol
Rhan o’r gweithgaredd oedd yn y cynllun a wnes i feddwl oedd yn holl bwysig ar gyfer y plant oedd i allu mynd o gwmpas y parc natur ac yn darganfod deunyddiau naturiol oedden nhw eisiau mynd yn ôl efo nhw at y feithrinfa. Wrth wneud hyn bydd y plant yn cael y cyfle i weithio yn annibynnol ac yn gallu defnyddio ei ddychymyg wrth chwilio am y deunyddiau naturiol. Cefnogir (Leach, 2018) bod defnyddio y dychymyg yn helpu plant yn bellach ymlaen yn fywyd. Dywed ar ei darn hi “child’s ability for critical thinking and creative problem solving evolve from imagination” felly daw yn amlwg bod y dychymyg yw y gwraidd o lawer o sgiliau pellach ymlaen ym mywyd plentyn.  Roedd y plant yn cael cyfle i ddod o hyd i’r deunyddiau naturiol a oedd yn rhannau rhydd iddyn nhw i ddefnyddio, yn cynnwys pethau fel brigau, dail, pridd a blodau sydd wedi cwympo ar y llawer yn barod yn lle torri blodau sydd yn y ddaear. Mae Nicholson (1971) yn awgrymu yn ei darn bod pob unigolion yn gwella ei chyfleoedd creadigol wrth ddefnyddio darnau rhydd rydych yn gallu symud o gwmpas, ac yn gallu ail-ddylunio yn lle deunyddiau ac amgylcheddau statig. Cytunir Morgan, A. a Boffey, E. (dim dyddiad). bod deunyddiau naturiol yn rhoi cyfleoedd ddysgu da i blant, wrth y ffordd maent yn edrych, teimlo, arogli a blasu, ac maent yn rhoi y cyfle i’r plant i ddefnyddio ei ddychymyg am sut i ddefnyddio y deunyddiau naturiol. Yn yr un modd nodir Llywodraeth De Awstralia, (Dim Dyddiad) bod deunyddiau naturiol yn ysgogi plant i ddefnyddio ei ddychymyg ac maent yn buddio yn sensori gan fod gwahanol feintiau, lliwiau a theimladau. Mae defnyddio deunyddiau naturiol yn y blynyddoedd fel y nodir gan Thornton (2016) yn annog plant i arsylwi yn agos a hefyd yn gwneud iddyn nhw i ddefnyddio ei synhwyrau. Mae hi hefyd yn credu bod y fath yma o bethau yn gwneud i blant i ddatblygu ei chwilfrydedd oherwydd maent yn gwneud iddyn nhw i ofyn mwy o gwestiynau a hefyd i drafod y pethau ynghylch ei gilydd am y pethau maent wedi dod o hyd i. Fel y nodir ar earlyyearscareers.com (2015), mae deunyddiau naturiol yn gallu fod yn ysbrydoledig i blant ifanc, gan fod plant yn cael eu swyno gan yr adnoddau ac maent yn gwneud iddyn nhw i fod yn awyddus i’w archwilio ac mae y pwynt yma yn cefnogi pwynt Nicholson wnes i drafod yn flaenorol. 
Hyd yn oed roedd fy ngweithgaredd yn weddol benagored ar gyfer y plant i fynd i archwilio yn unigol, efallai y tro nesaf gallaf newid ambell i beth fel derbyn barn y plant cyn mynd ar y daith a gweld beth maen nhw eisiau gwneud fel y gweithgaredd, yn lle i ni fel ymarferwyr i benderfynu. 
Cysylltu gyda natur 
Roedd fy ngweithgaredd yn y rhan gyntaf wedi galluogi y plant i allu archwilio, darganfod a hefyd i fod yn chwilfrydig am natur. Y rheswm rwyf yn dweud hyn yw oherwydd roedd y plant wedi cael amser i weithio yn annibynnol heb ormod o gymorth gan ymarferydd. Roedd hyn yn rhoi amser i’r plant i allu mynd allan i archwilio a chymryd pethau i mewn pan yn y parc natur. Dangosir ystadegau o ddarn ysgrifenedig Meristem Design (2019) bod plant yn cysylltu efo natur yn gwneud i blant i deimlo yn fwy hyderus, wrth nodi fod 79% o blant yn teimlo yn fwy hyderus yn eu hun ar ôl treulio amser yn y natur, yn ogystal â 84% o blant yn teimlo fel ei fod yn alluog o wneud pethau newydd pan wnaethon nhw geisio. Awgrymir Dr Dyment (2020) bod yna rhwystrau i adael i blant i chwarae yn y tu allan yn cysylltu gyda natur, ac yn aml yr oedolion sydd yn creu y rhwystrau yma. Dywed bod y rhwystrau yn dod o’r ofn ble gall plant brifo ei hun yn fwy wrth chwarae yn natur, fel enghraifft, gwenyn neu gwympo o’r creigiau neu foncyff. Yn cefnogi y pwynt blaenorol, yn yr un modd nodir ar wefan firstfiveyears.org.au (2019) bod eisiau risg ar blant, ac yn aml fel greddf naturiol, mae oedolion eisiau diogelu plant bach ond, mewn gwirionedd, mae eisiau y risg arnyn nhw i wella ei dealltwriaeth o’r byd. Nodir Sue Robb ar y wefan yna, “risky play builds confidence and a sense of self belief in their own decision making”. Mae gan y byd natur gymaint i gynnig ac yn ôl Bright Horizons (2019) mae natur yn cynnig cyfleoedd am ddarganfod, ei chreadigrwydd nhw a hefyd datrys problemau. Mae cysylltu gyda natur hefyd yn caniatáu i blant ddysgu trwy wneud ac arbrofi gyda ei syniadau nhw. 
Er bod gymaint o fuddion o blant yn cysylltu efo natur, yn ôl ystadegau Public Health England (2016) mae 12% o blant sef 1.3 miliwn yn ddweud nid ydynt yn ymweld â lleoliad naturiol dros y 12 mis diwethaf. Yn cysylltu efo hwn, nodwyd Kalpogianni, E (2019) bod yna rhesymau pam mae y faint o amser maent yn gwario yn y tu allan wedi ei lleihau, ac mae y rhesymau yn cynnwys lleoliadau cyfyngedig, traffig, oedolion yn ofni am ddiogelwch plant, a hefyd gwaethygu amser adloniant ar y sgrin. Yn cytuno efo hyn, mae The Week (2018) yn nodi ei fod nhw yn teimlo bod plant yn gwario mwy o amser ar ei dyfeisiau trydanol ar y sgriniau yn lle mynd allan i chwarae efo ffrindiau a treulio amser yn natur. Mae yn hefyd yn nodi bod hyn yn broblem oherwydd mae cysylltu gyda natur yn chwarae rôl bositif efo datblygiad iechyd corfforol a meddyliol plant. 

Profiad dan arweiniad y plentyn
Roedd yn bwysig i mi i wneud y gweithgaredd yn bennaf yn un oedd y plant yn arweini a bydd yr ymarferydd yn rhoi cymorth os oedd y plant yn ei ofyn. Dywed Seattle Children’s Hospital (Dim dyddiad) bod chwarae dan arweiniad plentyn yn helpu datblygiad plentyn. Wrth i blentyn arweinio, mae yn gallu helpu adeiladu ei ymdeimlad o hunangyfeirid a hunanhyder ynddyn. Yn debyg, mae darn ysgrifenedig Drew and PhD (2019) yn cefnogi y buddion o blant yn arwain, wrth nodi ei fod yn gwneud iddyn cael ffocws parhaus. Wrth i’r plant i gael y rhyddid i reoli sut mae y gweithgaredd yn digwydd, mae ei diddordeb yn cael ei gynnal yn fwy na os pe bai rhywun arall fel yr ymarferwr wedi nodi y dasg iddyn nhw. Nodir Eisenmann, A. a Hadani, H, Ph.D (Dim Dyddiad) bod amgylcheddau dysgu trwy arweiniad y plentyn yn cymell y plant i ddysgu oherwydd maent yn cymryd rhan ynddo nid oherwydd y wobr ar y diwedd, ond oherwydd maent eisiau cael y profiad. Felly wrth i mi roi y cyfle i’r plant yn y cynllun yn y rhan gyntaf, profir bod yna llawer o fuddion yn barod ar ei chyfer nhw wrth adael iddyn nhw arwain. Nid oedd yr holl weithgaredd dan arweiniad y plant, ond wrth i ni fel ymarferwyr gosod y cyfarwyddiadau sylfaenol, fe fydd y gweddill o’r weithgaredd i ymwneud a’r plentyn. Nid wyf wedi nodi ar y cynllun am bryd yn union fydd y gweithgaredd yn dod i ben, ond medd Lowbridge, D (2017) bod yn holl bwysig i beidio dod a’r gweithgaredd i ben fel yr ymarferydd os taw y plant sydd yn arweinio, oherwydd os maent yn mwynhau y gweithgaredd ac yn ei fuddio ohono, oherwydd gall atal y gêm yn artiffisial yn cynhyrfu y plant a gall hyn dadwneud yr holl ddysgu maen nhw wedi ei gyflawni yn barod. Felly, y tro nesaf fyddai yn nodi taw penderfyniad y plant yw lleisio pryd mae y gweithgaredd yn dod i ben. Mae dysgu trwy arweiniad plentyn yn galluogi i blentyn i deimlo yn annibynnol, fel y llesiwyd Adejokun, M. (2020) mae dysgu dan arweiniad plentyn yn gwneud iddyn nhw i ddysgu trwy brofiadau uniongyrchol wrth ganiatáu iddyn nhw i ddewis sut i ddefnyddio ei adnoddau sydd ganddyn nhw. Mae chwarae trwy arweiniad plant hefyd yn cefnogi y datblygiad o sgiliau creadigol a dychmygus nhw.

